ক’দিন আগেই অর্জুন রণতুঙ্গাকে ঘিরে এক মহিলার ‘মি-টু’ অভিযোগে তোলপাড় হয়েছিল সোশ্যাল মিডিয়া। এবার সম্পূর্ণ অন্য একটি কারণে গ্রেফতার হলেন শ্রীলঙ্কার প্রাক্তন অধিনায়ক। তাঁর বিরুদ্ধে অভিযোগ, তাঁর নির্দেশেই তাঁর রক্ষীরা রবিবার গুলি চালিয়েছিল প্রতিবাদী জনতার উপরে। গুলিতে নিহত হয়েছেন এক ব্যক্তি।

এই বিষয়ে অন্যান্য খবর

জড়িয়ে ধরে বুকে হাত, বিশ্বজয়ী অধিনায়কের বিরুদ্ধে বিস্ফোরক অভিযোগ


এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, কলম্বো ক্রাইম ডিভিশনের তরফে রণতুঙ্গাকে গ্রেফতার করা হয়েছে। খুব শীঘ্রই তাঁকে আদালতে তোলা হবে বলে জানা গিয়েছে। 
শ্রীলঙ্কার রাষ্ট্রপতি মৈত্রীপালা সিরিসেনা শনিবার প্রধানমন্ত্রী রনিল বিক্রমাসিঙ্ঘেকে অপসারিত করে নতুন প্রধানমন্ত্রী হিসেবে নিযুক্ত করেছেন মাহিন্দা রাজাপক্ষকে। এতেই সে দেশের রাজনৈতিক পরিস্থিতি উত্তপ্ত হয়েছে। এই অবস্থায় গ্রেফতার হলেন অর্জুন।
ঠিক কী হয়েছিল এদিন? অভিযোগ, তাঁকে অপহরণের চেষ্টা করার পরে তাঁর রক্ষীরা গুলি চালায়। তখনই একজনের মৃত্যু হয়। সোমাবারও পরিস্থিতি উত্তপ্ত ছিল। এই অবস্থায় গ্রেফতার হলেন অর্জুন।